“ช่อง 3” พาทีมมูลนิธิครอบครัวข่าว ชวนสมทบทุนซื้ออุปกรณ์การแพทย์ฝ่าโควิด-19
"ช่อง 3" พาทีมมูลนิธิครอบครัวข่าว ชวนสมทบทุนซื้ออุปกรณ์การแพทย์ฝ่าภัยโควิด-19
"ช่อง 3" พาทีมมูลนิธิครอบครัวข่าว ชวนสมทบทุนซื้ออุปกรณ์การแพทย์ฝ่าภัยโควิด-19
1 เม.ย. 2563

ผู้สื่อข่าวรายงานว่า สถานีวิทยุโทรทัศน์ไทยทีวีสีช่อง 3 และมูลนิธิครอบครัวข่าว ชวนคนไทยร่วมบริจาคเงินสมทบทุนช่วยเหลือ จัดซื้ออุปกรณ์ทางการแพทย์ให้หน่วยแพทย์ พยาบาล และโรงพยาบาล ในโครงการ “ช่อง 3 เคียงข้างคนไทย ฝ่าภัยโควิด-19” เพื่อสู้กับวิกฤตภัยไวรัสที่กำลังแพร่ระบาดอยู่ในเวลานี้
โดยอุปกรณ์ทางการแพทย์ต่างๆเป็นสิ่งจำเป็นต่อการรักษา และตรวจวินิจฉัยผู้ป่วยอย่างมีประสิทธิภาพ สามารถป้องกันการแพร่ระบาดของเชื้อไวรัส ที่ส่งผลต่อเนื่องไปสู่คนใกล้ตัว รวมทั้งบุคลากรทางการแพทย์ที่ต้องทำการรักษาอย่างใกล้ชิดกับผู้ป่วย
ทั้งนี้เพื่อช่วยกันบรรเทาปัญหาความเดือดร้อนที่เกิดขึ้นดังกล่าว ช่อง 3 และมูลนิธิครอบครัวข่าว ขอเป็นส่วนหนึ่งในการรวมพลังสมทบทุน โดยการเชิญชวนคนไทยให้มาช่วยกันซื้อเครื่องมือและอุปกรณ์ทางการแพทย์มอบให้โรงพยาบาลที่มีความจำเป็นโดยสามารถร่วมบริจาคสมทบทุนได้ทาง บัญชีกระแสรายวัน เลขที่ 014-3-00459-6 ธนาคารกรุงเทพ สาขาอาคารมาลีนนท์ ชื่อบัญชี มูลนิธิครอบครัวข่าว สอบถามข้อมูลเพิ่มเติม โทร.02-262-3277 และ 02-687-5085